**Predkladacia správa**

 V zmysle ustanovenia § 34 ods.5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov predkladá Fond národného majetku Slovenskej republiky návrh Výročnej správy o činnosti Fondu národného majetku Slovenskej republiky za rok 2010 po prerokovaní vo vláde Slovenskej republiky na schválenie Národnej rade Slovenskej republiky.

 Výkonný výbor Fondu národného majetku Slovenskej republiky a Dozorná rada Fondu národného majetku Slovenskej republiky prerokovali predkladaný materiál na svojich riadnych zasadnutiach dňa 12. 04. 2011 a 28. 04. 2011.

 V zmysle ustanovenia § 34 ods.5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov predložil Fond národného majetku Slovenskej republiky materiál na prerokovanie vláde Slovenskej republiky. Vláda Slovenskej republiky tento materiál prerokovala dňa 18. 05. 2011 a uznesením č. 322 ho odporučila predložiť na rokovanie Národnej rady Slovenskej republiky.